# Балчик

### от Уикипедия, свободната енциклопедия

Балчик е град в Североизточна България, намира се в Област Добрич и е близо до Варна. Градът е втори по големина в областта след Добрич и е административен център на община Балчик.

Балчик
43° 25' N, 28° 10' E (карта - карта - сат. снимка)
Данни
Област: | Добрич
Население: | 13 890
Надм. височина: | 199 м
Пощ. код: | 9600
Тел. код: | 0579
МПС код: | `ТХ`
Кмет
Красимир Михайлов
Адрес на общината

## [редактиране] География

Намира се на черноморския бряг — в близост до курортите Албена, Кранево и град Каварна. Геоложката основа е от бял варовик. Проблеми със свлачищата стоят пред повечето собственици на къщи. Като цяло температурата на морската водата е 2–3 градуса по-ниска отколкото по южното българско Черноморие.

## [редактиране] История

Траките са първите заселници на земите, върху които е разположен днешния град. Открити са тракийски предмети на възраст над 2000 години (чаши, метални съдове, накити, оръжия).

В Средните векове там се е издигала крепостта (Круной), която е бранила брега от нашествия по море.

## [редактиране] Религии

В центъра на града се намира български православен храм-паметник, който е построен през Средновековието. Запазени са почти всички рисунки и изображения.

В близост до ботаническата градина се намира джамия, построена от румънската кралица Мария в двора на нейната лятна резиденция.

Името на града е от куманската дума *баликчик "градче" (проф. Ив. Добрев).

## [редактиране] Политика

През 2006 година политиката на кметския екип в Белия град е насочена към развитие и изграждане на инфраструктурата на града. В края на 2006 г. се очаква да започне изграждането на пречиствателна станция, за която са осигурени 22 милиона евро по програма ИСПА. Ще бъдат отпуснати и 3,5 милиона евро за довършване на брегоукрепителното съоръжение "Дамбата", посредством което в морската си част Балчик ще се свърже с курорта "Албена". Предстои да се участва в някои от предпресъединителните програми на Европейския съюз за изграждане на парк "ЕХО". През февруари на посещение в Балчик идва премиерът Сергей Станишев, като целта на неговата визита е да се запознае с възможностите и перспективи за развитие на черноморските градове. Официалното откриване на новата административна сграда в Балчик се извърши от президента на България Георги Първанов на 24 май, когато е празника на града. През месец септември на посещение в Белия град бе председателя на парламента Георги Пирински. За пръв път в историята на града се случва в една година той да бъде посетен от примиер, президент и председател.

## [редактиране] Икономика

Градът развива основно туристическа дейност през летния сезон. Традиционните посетители са главно от Русия, България, по-малко от Чехия, Полша и скандинавските страни. Хотелиерството и ресторантьорството са основният източник на доходи за местното население. Сериозна пречка пред развитието на този отрасъл е липсата на достатъчна по площ пясъчна ивица.

Риболовът не е типичен отрасъл. Яхтено пристанище дава възможност за акостиране на 60 яхти. Развит е яхт-туризмът, който предлага разнообразни пътеществия по Северното черноморие. Организират се пикници, риболов и къпане в морето, бой с пиратски кораби, романтични нощни круизи и пр. В околностите на гр. Балчик се изграждат и две голф игрища, едното от които е проектирано от световно известния голф играч Ян Уснам. Очаква се през лятото на 2006 година да бъдат посрещнати и първите голф играчи. [[1]]

## [редактиране] Обществени институции

Гр. Балчик е подписал договор за побратимяване с чешкия град Стара Любовна, шведския Хагсфорс, а през май месец на 2006 г. се очаква да се побратими и с полския град Чешин. Договорите, които се сключват са за сътрудничество в областта на туризма. На 6-то октомври се сключи договор за побратимяване на Балчик с румънския град Бран. Общото между двата града е двореца на Мария, тъй като в Румъния е Зимния й, а в Балчик летния.

## [редактиране] Културни и природни забележителности

Ботаническата градина в Балчик

Балчик е част от Стоте национални туристически обекта. Известен е най-вече със своята Ботаническа градина, която съдържа уникални растения. Разбира се Ботаническата градина се допълва най-добре с арихитектурно-парков комплекс Двореца, който е бил резиденция на румънската кралица Мария в началото на 20 век. Ботаническата градина и Двореца, представляват безспорно визитната картичка на Балчик. На 27 юли 2005 Ботаническата градина в Балчик отбелязва 50 годишнина от своето създаване. През 2006 година Ботаническата градина ще отвори алея за незрящи в новоиградената част на градината, която бе официално открита на 50 годишния юбилей. В парниците на градина зреят лимони с големина на хандбална топка, както и много други екзотични плодове като банани, папая и др.

САМОДЕЙНА ТЕАТРАЛНА ТРУПА КЪМ Ч-ЩЕ "ПАИСИЙ ХИЛЕНДАРСКИ", която на сцена представи през 2005 година постановката "Селото на таласъмите".

### [редактиране] Музеи

- Исторически музей с интересни находки, датиращи отпреди няколко века, археологически разкопки.

В Балчик има:етнографски и възрожденски комплекс, художествена галерия, килийно училище, три църкви и една джамия, които също са обект на интерес от страна на туристите Художествена галерия в Балчик е с над 40 годишна история, нейна основателка е Клара Петкова. Във фонда на галерията има произведения на Владимир Димитров - Майстора, както са и били излагани творби на Салвадор Дали и др.

## [редактиране] Редовни събития

Град Балчик е център за много културни мероприятия. Ежегодно се провеждат множество фестивали. С традиции е детският фестивал Усмивките на морето. С тенденция да се превърнат в ежегодни фестивали са Балфест — международен филмов фестивал за документални филми и международния Филм форум.

Градът е известен с културните празници през месец септември свързвани обикновено с имената на Иван Гранитски, Стефан Цанев и други.

Друг фестивал, който е затвърдил името си и се свързва с Балчик е международният фестивал Процес-пространство. В зависимост от определената тема, много от произведенията на фестивала се правят на място. Председател е Димитър Грозданов, който е направил много дарения за Градската художествена галерия в Балчик. През 2005 година Балчик бе домакин на нов детски фестивал "Хоро от перли". По време на фестивалните дни руски и български деца имаха възможности да демострират своите умения в танцовите изкуства. През септември месец се очаква да се проведе Международния студентски филмов фестивал, в който участиe тази година (2005)са заявили над 600 души. Това ще е третото издание на фестивала, като той ще се проведе за 2-ри поредeн път в Белия град. Очакват се да бъдат отправени много предизвикателства към студентите, които ще преставят своите идеии и филми пред публиката в Балчик. Друг редовен фестивал е "Балфест", който се провежда в края на годината. Това е международен фестивал за документално и репортажно кино. 24 май е определен като празник на гр. Балчик. В този ден в града има богата културно-развлекателна програма, както и богата търговска алея.

## [редактиране] Личности

Балчик е роден град на революционера Наско Боев. Тук се е родил известният български актьор и преподавател в НАТФИЗ доц. Веселин Ранков и не по-малко известният му брат-Красимир Ранков-актьор и режисьор. С любов към Белия град е и оперната певица Александрина Милчева, която организира през летните месеци международна оперна академия. По повод 90 годишнината на Хор "Черноморски звуци" в Балчик Александрина Милчева пя с всички възпитаници на хоровата школа. Симеон Сакскобурготски е почетен гражданин на град Балчик. С това звание той е удостоен по време на визитата си през 2002 година. Световно известният режисьор Франсис Форд Копола снима в Двореца в Балчик части от най-новия си филм "Младост без младост" по творба на известния румънски културолог и изследовател на религиите и митовете Мирча Елиаде, в края на 2005 година.

## [редактиране] Литература

Съвременни автори на Балчик са Люба Радославова-историк,Радостин Мирков, Иван Статев, Свобода Радушева, Пенка Димитрова и др. Съществува литературен клуб.

## [редактиране] Други

Непосредствено до град Балчик се намира летище. Първите полети са провеждани от кралското семейство на Румъния (около 1935-1936 г.). По време на втората световна война летището започва да се използва за военни цели. Местоположението на летището (200 метра надморска височина и 400 метра от брега на морето) има своето особенно военно-стратегическо заначение, поради което се използва и до днес (2005 г.).

## [редактиране] Външни препратки

- Балчик инфо
- Двореца
- Радио и телевизия в Балчик

Взето от „http://bg.wikipedia.org../../../%D0%B1/%D0%B0/%D0%BB/%D0%91%D0%B0%D0%BB%D1%87%D0%B8%D0%BA.html“.

Категории: Градове в България | 100 национални туристически обекта | Пристанища в България

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Polski
- Română
- Svenska